B. C. Forbes

Bertie Charles Forbes (; 14 Mei 1880 – 6 Mei 1954) merupakan wartawan kewangan dan pengarang Scotland yang mengasaskan majalah Forbes.

Kehidupan dan kerjaya
Forbes dilahirkan di New Deer, Aberdeenshire, di Scotland, anak lelaki kepada pasangan Agnes (Moir) dan Robert Forbes, seorang penjaga stor dan tukang jahit. Selepas belajar di Kolej Universiti, Dundee (kemudian sebahagian daripada Universiti St Andrews), pada 1897 Forbes bekerja sebagai wartawan dan penulis editorial bersama akhbar tempatan sehingga 1901 apabila beliau berpindah ke Johannesburg, Afrika Selatan, di mana beliau bekerja di Rand Daily Mail di bawah penyunting pertamanya, Edgar Wallace. Beliau berhijrah ke New York City di Amerika Syarikat pada 1904 di mana beliau diupah sebagai penulis dan penyunting kewangan di Journal of Commerce sebelum menyertai akhbar Hearst sebagai kolumnis pensindiketan pada 1911. Beliau meninggalkan Hearst selepas dua tahun untuk menjadi penyunting kewangan dan perniagaan di New York American sehingga 1916.

Beliau mengasaskan majalah Forbes pada 1917 dan kekal sebagai ketua pengarangnya sehingga kematiannya New York City pada 1954, biarpun dibantu pada tahun-tahun berikutnya oleh Bruce Charles Forbes (1916–1964) dan Malcolm Stevenson Forbes (1919–1990), dua anaknya.

Forbes ialah pengasas Investors League pada 1942. Beliau meninggal dunia pada 6 Mei 1954. Jasadnya dibawa pulang ke negara kelahirannya, Scotland, dan disemadikan di New Deer Churchyard di Hill of Culsh di New Deer, Aberdeenshire.

Bibliografi
B.C. Forbes telah menulis beberapa buku:
Finance, Business and the Business of Life (1915)
Men Who Are Making America (1917)
Forbes Epigrams (1922)
Men Who are Making the West (1923)
Automotive Giants of America (1925)
How to Get the Most Out of Business (1927)
101 Unusual Experiences (1952)
America's Twelve Master Salesmen (1952)

Rujukan

Pautan luar
 
 Online Books by B. C. Forbes at The Online Books Page
 Bertie Charles Forbes papers at Syracuse University Special Collections Research Center

Kelahiran 1880
Kematian 1954
Wartawan Amerika Syarikat
Penulis Amerika Syarikat
Penerbit Amerika Syarikat